Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 859/13/5511	Žilina, 30.1.2014
EEČ : 2-43-61-2014

U Z N E S E N I E

Trestná vec:	obvinená XXXXX  
Prečin:	Porušovanie práv k ochrannej známke, označeniu pôvodu výrobku a obchodnému menu podľa § 281 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX 
	sídlo organizácie: XXXXX
2.	XXXXX 
	sídlo organizácie: XXXXX
3.	XXXXX 
	sídlo organizácie: XXXXX
4.	XXXXX 
	sídlo organizácie: XXXXX
Obsahom zmieru je:
a.	Peňažná suma určená na všeobecne prospešné účely: XXXXX 
b.	Konkrétny adresát peňažnej sumy určenej na všeobecne prospešné účely: XXXXX 
c.	Suma odovzdaná štátu na peňažnú pomoc obetiam trestnej činnosti: XXXXX 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odbor železničnej polície v Žiline pod spisovou značkou KÚFS-57/7025-SV-2013.
	Od bližšie nezisteného času až do dňa XXXXX v prevádzkových priestoroch predajne XXXXX, v ktorej držiteľom tovaru je právnická osoba XXXXX, uvádzala do obehu najmenej 10 kusov tričiek rôznych farieb s reprodukciou ochrannej známky spoločnosti XXXXX, XXXXX, škoda vo výške 230,- €, 12 ks detských súprav (tričko a tepláky) rôznych farieb s reprodukciou ochrannej známky spoločnosti XXXXX, XXXXX, škoda vo výške 564,- €, 7 ks tielok rôznych farieb s reprodukciou ochrannej známky spoločnosti XXXXX XXXXX, škoda vo výške 364,- €, 1 ks detskej bábiky s reprodukciou ochrannej známky spoločnosti XXXXX XXXXX, škoda vo výške 17,- €

Odôvodnenie: 
Poverený pracovník finančnej správy KÚFS Bratislava uznesením sp. zn. ČVS:KÚFS-57/7025-SV-2013 zo dňa 21.11.2013 vzniesol obvinenie podľa § 206 ods. 1 Tr. por. XXXXX z prečinu porušovania práv k ochrannej známke, označeniu pôvodu výrobku a obchodnému menu podľa § 281 odsek 1 Tr. zák. v podstate na tom skutkovom základe, ako je uvedený vo výrokovej časti tohto uznesenia. 

	V konaní pred probačným a mediačným úradníkom, sa obv. XXXXX ku spáchaniu skutku, ktorý sa jej kladie za vinu, priznala, vyhlásila, že  spáchala skutok, za ktorý je stíhaná a svoje konanie oľutovala. Splnomocnený zástupca poškodených vyhlásil, že vzhľadom na súhlas obvinenej so zničením tovaru zjednodušeným postupom od obvinenej nežiada náhradu škody v trestnom konaní. 

	Skutočnosť uzavretia zmieru medzi obv. XXXXX a splnomocneným zástupcom poškodených je zrejmá z písomného zmieru uzatvoreného dňa 15.01.2014 pred probačným a mediačným úradníkom Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinená doposiaľ nebola súdne trestaná, nebol voči nej schválený zmier ani podmienečne zastavené trestné stíhanie, neboli zistené ani žiadne iné závady v správaní obvinenej, ktoré by vylučovali schválenie zmieru.
 
	Obvinená vložila na účet Okresnej prokuratúry v Žiline č. 7000231396/8180, vedenom v štátnej pokladnici sumu XXXXX,- €.

V rámci zmieru uzatvoreného medzi obvinenou a splnomocneným zástupcom poškodených bolo dohodnuté, že 50% z tejto sumy, tj XXXXX € patrí štátu na peňažnú pomoc poškodeným podľa osobitného zákona, a 50% z tejto sumy, tj. XXXXX € patrí XXXXX, pričom na jeho účet č. XXXXXXXXX, bude táto suma zaslaná bezodkladne po právoplatnosti tohto zmieru.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. por. v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinená vyhlásila, že spáchala skutok, za ktorý je stíhaná, pričom nie sú odôvodnené pochybností o slobodnosti, vážnosti a určitosti tohto vyhlásenia, poškodení si v trestnom konaní škodu neuplatnili, obvinená zložila na účet prokuratúry peňažnú sumu určenú na peňažnú pomoc poškodeným podľa osobitného zákona a táto suma nie je zrejmé neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru  akou bol dotknutý verejný záujem, na osobu obvinenej a na jej osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj dôvodné.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

JUDr. Peter Pekara
prokurátor